Som vikar er det vigtigt at holde kontakt til os som bureau. Hav derfor altid din mobiltelefon tæt på dig og svar på vores henvendelse, så hurtigt som muligt. Da vores kunder forventer hurtige svartider, kan vi derfor ikke holde på vagterne. Et hurtigt nej er også et godt svar.
Respektér altid kundens mobilpolitik. Er du et sted, hvor mobilen kun må benyttes i pauser, må du gerne meddele os situationen. I disse tilfælde kan du tjekke mobilen i pauserne, så du ikke går glip af en mulig vagt.
Generelt skal du dog altid være opmærksom på, at brug af mobilen ikke tager overhånd, så du altid er nærværende omkring de opgaver, du udfører sammen med dine kollegaer og over for borgerne.